Montenegro Pride
<s>Montenegro Pride [~ prâːjd], parada i festival LGBT ponosa što se od 2013. održava u Crnoj Gori.</s>

<s>Istorija</s>

<s>Prva crnogorska parada ponosa održana je 24. jula 2013. u Budvi, gdje se okupilo tridesetak učesnika parade zajedno s predstavnicima vlasti.</s><s>Skup u organizaciji LGBT Forum Progresa osiguravalo je 400 policajaca, no stotinjak protivnika parade pokušalo ju je spriječiti zasuvši učesnike kamenjem, bocama i drugim predmetima.</s><s>Usprkos neredima, učesnici parade prošetali su se u povorci od budvanskih starogradskih zidina do budvanske marine, odakle su radi sigurnosti prevezeni brodovima do Svetoga Stefana.</s>

<s>Iste godine 20. oktobra održana je u Podgorici u organizaciji Queer Montenegra druga crnogorska parada ponosa.</s><s>Od 100 do 150 učesnika parade, uključujući predstavnike vlasti, civilnih društava i diplomatskih misija, prošetalo se u povorci Bulevarom svetoga Petra Cetinjskoga od hotela »Crna Gora« do stare zgrade vlade i natrag, zastavši nakratko ispred zgrada Skupštine i predsjednika Crne Gore.</s><s>Slogan prve podgoričke parade ponosa bio je »Crna Gora ponosno«, a logotip manifestacije sastavljen je od brkova.</s><s>Iako je sama šetnja protekla mirno, izvan zaštićene zone koju su osiguravale jake policijske i specijalne snage zabilježeno je više incidenata koje su izazvali protivnici održavanja parade.</s>

<s>Vidi još</s>

<s>LGBT Forum Progres
 Queer Montenegro
 Belgrade Pride
 Zagreb Pride</s>

<s>Izvori</s>

<s>Eksterni linkovi</s>

<s>Montenegro Pride , službeni website
 Queer Montenegro, službeni website
 LGBT Forum Progres, službeni website
 U Podgorici održana prva gej parada – Naslovi.net , arhiva vijesti o prvoj paradi ponosa održanoj u Podgorici</s>

<s>LGBT manifestacije
Manifestacije u Crnoj Gori
LGBT u Crnoj Gori</s>

